ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 36 /2554 

เรื่อง หลักเกณฑ์ เงื่อนไข และวิธีการจัดตั้งและจัดการ  
กองทุนรวมอสังหาริมทรัพย์   
(ฉบับที่ 4 )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในข้อ 4 วรรคสอง แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 91/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน (ฉบับที่ 2) ลงวันที่ 1 ตุลาคม พ.ศ. 2552 และข้อ 7 ข้อ 12 และข้อ 17 แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 สํานักงานโดยได้รับความเห็นชอบจากคณะกรรมการกํากับตลาดทุนออกข้อกําหนดไว้ดังต่อไปนี้ 

 ข้อ 1 ให้ยกเลิกความในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 25/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน

“ข้อ 3  คําขอจัดตั้งกองทุนรวมจะได้รับอนุมัติให้จัดตั้งและจัดการกองทุนรวมต่อเมื่อเป็นไปตามหลักเกณฑ์ดังต่อไปนี้

 (1)  เป็นกองทุนรวมที่มีการเสนอขายหน่วยลงทุนเป็นการทั่วไป

 (2)  เป็นกองทุนรวมประเภทไม่รับซื้อคืนหน่วยลงทุน

 (3)  ข้อมูลตามคําขอและเอกสารหลักฐานประกอบคําขอเป็นไปตามและไม่ขัดหรือแย้งกับหลักเกณฑ์ที่กําหนดในประกาศนี้ และหลักเกณฑ์อื่นที่เกี่ยวข้องกับการจัดตั้งและจัดการกองทุนรวมที่กําหนดในกฎหมายว่าด้วยหลักทรัพย์และตลาดหลักทรัพย์ ตลอดจนประกาศ กฎ หรือคําสั่งที่ออกโดยอาศัยอํานาจแห่งกฎหมายดังกล่าว

 (4) ในกรณีที่กองทุนรวมมีนโยบายการลงทุนในสิทธิการเช่าอสังหาริมทรัพย์ 

ต้องไม่มีวัตถุประสงค์ในการนําอสังหาริมทรัพย์ดังกล่าวไปให้เช่าแก่เจ้าของอสังหาริมทรัพย์ที่กองทุนรวมจะลงทุน หรือกลุ่มบุคคลเดียวกันของบุคคลดังกล่าว เว้นแต่เป็นการให้เช่าในส่วนที่ไม่มีนัยสําคัญและได้ระบุไว้ในโครงการแล้ว

 (5) บริษัทจัดการกองทุนรวมที่ยื่นคําขออนุมัติจัดตั้งกองทุนรวมไม่อยู่ระหว่างถูกสั่งระงับการยื่นคําขออนุมัติจัดตั้งกองทุนรวม ไม่ว่าจะเป็นกองทุนรวมตามประกาศนี้หรือไม่ เป็นการชั่วคราว”

ข้อ 2 ให้ยกเลิกความในข้อ 14/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 25/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 28 กรกฎาคม พ.ศ. 2552 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 53/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ (ฉบับที่ 2) ลงวันที่ 29 ตุลาคม พ.ศ. 2552 

และให้ใช้ความดังต่อไปนี้แทน

“ข้อ 14/1 การพิจารณาความเป็นกลุ่มบุคคลเดียวกันตามประกาศนี้ ให้เป็นไปตามหลักเกณฑ์ที่กําหนดในประกาศเกี่ยวกับสัดส่วนการถือหน่วยลงทุนของกองทุนรวมที่ออกตามมาตรา 117”

ข้อ 3 ให้เพิ่มความต่อไปนี้เป็นข้อ 44/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 25/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 28 กรกฎาคม พ.ศ. 2552

 “ข้อ 44/1 ในกรณีที่กองทุนรวมลงทุนในสิทธิการเช่าอสังหาริมทรัพย์ บริษัทจัดการกองทุนรวมต้องไม่จัดหาผลประโยชน์จากอสังหาริมทรัพย์ดังกล่าวโดยการให้เช่าแก่เจ้าของอสังหาริมทรัพย์ หรือกลุ่มบุคคลเดียวกันของบุคคลดังกล่าว 

 ความในวรรคหนึ่งมิให้นํามาใช้บังคับกับกรณีดังต่อไปนี้

(1) การให้เช่าอสังหาริมทรัพย์ในส่วนที่ไม่มีนัยสําคัญและได้ระบุไว้ในโครงการแล้ว

(2) การให้เช่าอสังหาริมทรัพย์ที่กองทุนรวมได้ลงทุนไว้ก่อนวันที่ 16 กันยายน พ.ศ. 2554 

 ข้อ 4 ประกาศนี้ให้ใช้บังคับตั้งแต่วันที่ 16 กันยายน พ.ศ. 2554 เป็นต้นไป

 ประกาศ ณ วันที่ 9 กันยายน พ.ศ. 2554 

 (นายชาลี จันทนยิ่งยง)

 รองเลขาธิการ

 รักษาการเลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์